รายชื่อหน่วยสหพันธ์ของประเทศบราซิลเรียงตามดัชนีการพัฒนามนุษย์

นำเสนอโดยโครงการพัฒนาแห่งสหประชาชาติ (UNDP) ในปี พ.ศ. 2533 ดัชนีการพัฒนามนุษย์ (เอชดีไอ) เป็นสถิติประกอบของดัชนีการศึกษา รายได้ และอายุขัยที่คำนวณเพื่อวัดการพัฒนาทางสังคมและเศรษฐกิจภายในประเทศ ประกอบด้วยตัวเลขระหว่าง 0 ถึง 1 ซึ่งประกอบด้วยระดับการพัฒนามนุษย์ห้าระดับ ได้แก่ ต่ำมาก, ต่ำ, ปานกลาง, สูง, และสูงมาก ซึ่งการพัฒนานั้นจะถือว่าสูงขึ้นเมื่อเข้าใกล้ที่ 1 ตามรายงานดัชนีการพัฒนามนุษย์ซึ่งตีพิมพ์ในปี พ.ศ. 2558 ซึ่งเป็นข้อมูลจากปี พ.ศ. 2557 บราซิลอยู่ในอันดับที่ 75 จาก 188 ประเทศทั่วโลก โดยมีค่าดัชนีการพัฒนามนุษย์เท่ากับ 0.755 โครงการพัฒนาแห่งสหประชาชาติได้เน้นย้ำถึง "ความก้าวหน้าอย่างรวดเร็ว" ของประเทศบราซิลในช่วงสองทศวรรษที่ผ่านมา โดยมีดัชนีการพัฒนามนุษย์ตั้งแต่การพัฒนาต่ำ (0.590) ในปี พ.ศ. 2533 ไปถึงการพัฒนาปานกลาง (0.669) ในปี พ.ศ. 2543 และในที่สุดก็บรรลุระดับการพัฒนาสูง (0.726) ในปี พ.ศ. 2553
เพื่อที่จะนำมุมมองดัชนีการพัฒนามนุษย์ไปสู่ระดับชาติ โครงการพัฒนาแห่งสหประชาชาติยังได้จัดทำรายงานการพัฒนามนุษย์แห่งชาติของประเทศบราซิลขึ้นในปี พ.ศ. 2541 ซึ่งคำนวณดัชนีการพัฒนามนุษย์ของเฟเดอรัลดิสตริกต์ และรัฐต่าง ๆ ทั้งหมดโดยอ้างอิงจากข้อมูลที่ได้จากการสำรวจสำมะโนประชากรที่จัดทำโดยสถาบันภูมิศาสตร์และสถิติแห่งบราซิล (IBGE) โดยเปิดตัวในปี พ.ศ. 2556 โดยร่วมมือกับสถาบันวิจัยเศรษฐกิจประยุกต์ของประเทศบราซิล (IPEA) และ มูลนิธิ João Pinheiro (FJP) ฉบับล่าสุดของรายงานการพัฒนามนุษย์แห่งชาติของประเทศบราซิลนั้นแสดงให้เห็นว่าดัชนีการพัฒนามนุษย์เฉลี่ยของรัฐต่าง ๆ เพิ่มขึ้นที่ 47.5% จาก พ.ศ. 2534 − 2553
นับตั้งแต่เริ่มต้นจัดทำชุดสถิติในปี พ.ศ. 2534 เขตเฟเดอรัลดิสตริกต์ ซึ่งมีเมืองหลวงของประเทศบราซิลคือกรุงบราซิเลียมีดัชนีการพัฒนามนุษย์สูงสุดในบรรดา 27 รัฐของบราซิล โดยเป็นรัฐและเขตสหพันธ์เดียวที่มีดัชนีการพัฒนามนุษย์ที่สูงมาก ตามตัวเลขของปี พ.ศ. 2553 และยังติดอันดับต้น ๆ ในทุกเขตปกครองที่ได้เรียบเรียงดัชนีการพัฒนามนุษย์ ยกเว้นด้านอายุขัย โดยเมื่อในปี พ.ศ. 2534 ได้ถูกแซงหน้าโดยรัฐซังตากาตารีนา ในขณะเดียวกัน รัฐอาลาโกวัชได้มีดัชนีการพัฒนามนุษย์ต่ำที่สุดนับตั้งแต่ พ.ศ. 2543 โดยเฉพาะอย่างยิ่ง เนื่องจากระบบการศึกษาที่ไม่ดี รัฐโตกังจิงช์ มีการเพิ่มขึ้นของดัชนีการพัฒนามนุษย์ที่มากและเร็วที่สุด (0.330) ตั้งแต่ พ.ศ. 2534 − 2553 ในขณะที่รัฐรีโอเดจาเนโรมีการเพิ่มขึ้นของดัชนีการพัฒนามนุษย์ที่น้อยที่สุด (0.188) ตามรายงานของโครงการพัฒนาแห่งสหประชาชาติ รัฐของภูมิภาคทางเหนือและตะวันออกเฉียงเหนือมีตัวชี้วัดที่ต่ำที่สุด โดยเทศบาลของประเทศบราซิลส่วนมากมีดัชนีการพัฒนามนุษย์ในระดับต่ำหรือปานกลาง ในขณะที่ในภาคใต้ของประเทศบราซิล มากกว่า 65% ของเทศบาลมีดัชนีการพัฒนามนุษย์ในระดับสูง
"ดัชนีการพัฒนามนุษย์".
วิธีการที่โครงการพัฒนาแห่งสหประชาชาติใช้ในการวัดดัชนีการพัฒนามนุษย์ของเทศบาลทั้ง 5,565 แห่งของบราซิลและรัฐ 27 แห่งนั้นแตกต่างจากที่ใช้ในประเทศต่าง ๆ แม้ว่าจะมีดัชนีการพัฒนามนุษย์ในสามด้านที่เหมือนกัน ได้แก่การศึกษา รายได้ และอายุขัย แต่ก็ปรับวิธีการทั่วโลกให้เข้ากับบริบทของประเทศบราซิลและความพร้อมของตัวชี้วัดในระดับประเทศ ดังนั้น การเปรียบเทียบระหว่างหน่วยสหพันธรัฐบราซิลและประเทศต่าง ๆ จึงไม่สนับสนุน และไม่สามารถใช้ตัวเลขเป็นพารามิเตอร์ได้ รายงานทั่วโลกได้ใช้จำนวนปีโดยเฉลี่ยของการศึกษาและปีที่คาดว่าจะเรียนเพื่อประเมินการศึกษา ในขณะที่รายงานท้องถิ่นจะใช้การศึกษาของประชากรผู้ใหญ่และจำนวนเวลาเรียนของคนหนุ่มสาว ในกรณีของรายได้ รายงานทั่วโลกจะใช้รายได้มวลรวมประชาชาติต่อหัว (PPP ดอลลาร์สหรัฐ) ในขณะที่รายงานในท้องถิ่นใช้ประโยชน์จากรายได้ต่อหัวของเทศบาลนั้น ๆ (เรอัลบราซิล) และอายุขัย โดยทั้งคู่ใช้อายุขัยเมื่อแรกเกิดเป็นตัวบ่งชี้